แบบฟอร์ม

การนำเสนอผลงาน Best practice Service Plan

การประชุมแลกเปลี่ยนเรียนรู้การพัฒนาระบบบริการสุขภาพ (Service Plan Sharing)

ครั้งที่ 4 ปี 2560

ส่วนที่ 1

ชื่อผลงานBest practice Service plan สาขา ทารกแรกเกิด

**การพัฒนาคุณภาพการป้องกันความเสี่ยงในการบริหารยาที่มีความเสี่ยงสูง (High Alert Drug)**

**ในตึกทารกป่วย โรงพยาบาลน่าน**

กำหนดรูปแบบนำเสนอ

……. ผลงานวิชาการ

...**../**.. ผลงานนวัตกรรมและสิ่งประดิษฐ์

ชื่อผู้ส่งผลงาน

ชื่อ-สกุล .......นางกาญจนา อมรทิพย์สกุล

ตำแหน่ง พยาบาลวิชาชีพชำนาญการ

สถานที่ปฏิบัติงาน ตึกทารกป่วย โรงพยาบาลน่าน

จังหวัด น่าน เขตสุขภาพที่ 1

โทรศัพท์ 054 719056 ต่อ 5106 มือถือ 0895590709

Email… [Kanjana2504@gmail.com](mailto:Kanjana2504@gmail.com)

ปีที่ดำเนินการ 2560

**ส่วนที่ 2**

**การพัฒนาคุณภาพการป้องกันความเสี่ยงในการบริหารยาที่มีความเสี่ยงสูง (High Alert Drug)**

**ในตึกทารกป่วย โรงพยาบาลน่าน**

การบริหารยาในหอผู้ป่วยเป็นบทบาทของพยาบาลซึ่งเป็นผู้ดูแลให้ยาถึงตัวผู้ป่วยโดยตรง การบริหารยาเป็นกระบวนการรักษาที่สำคัญและต้องมีการจัดการเพื่อให้มีคุณภาพ เพื่อให้ผู้ป่วยได้รับการรักษาที่ตรงกับแผนการรักษาของแพทย์ การบริหารยาทารกแรกเกิดเป็นสิ่งที่ต้องให้ความสำคัญเป็นอย่างมาก เนื่องจากทารกแรกเกิดมีน้ำหนักตัวน้อย มีความไม่แข็งแรงสมบูรณ์ของโครงสร้างอวัยวะต่างๆ ยิ่งเป็นทารกเกิดก่อนกำหนด หรือ ทารกแรกเกิดที่มีน้ำหนักตัวน้อยยิ่งต้องให้ความระมัดระวังเป็นพิเศษ แพทย์ต้องมีความละเอียดอ่อนในการคำนวณขนาดยา ส่วนพยาบาลต้องมีความละเอียดอ่อนในการตรวจสอบความถูกต้องก่อนบริหารยา การเตรียมยาอย่างถูกต้องและระมัดระวัง การเฝ้าระวังอาการเปลี่ยนแปลงขณะบริหารยา และสังเกตอาการทารกขณะและหลังให้ยา พร้อมทั้งตัดสินใจรายงานแพทย์เมื่อทารกมีอาการไม่พึงประสงค์จากการใช้ยา อย่างไรก็ตาม จากข้อมูลที่ผ่านมาของหอทารกป่วยพบว่ามีการบริหารยาผิดพลาดเกิดขึ้นเป็นอันตรายต่อชีวิตทารก 1 ราย แม้จะมีการเฝ้าระวังในทุกขั้นตอนของการบริหารยาแล้วก็ตาม

ดังนั้นหน่วยงานความสำคัญในการพัฒนาพัฒนาคุณภาพการป้องกันความเสี่ยงในการบริหารยา โดยทำการพัฒนาและปรับปรุงระบบการบริหารยาที่มีความเสี่ยงสูงในหน่วยงาน ให้ครอบคลุม เพื่อให้เกิดความปลอดภัยแก่ผู้ป่วยทารกแรกเกิดตลอดกระบวนการดูแล

**วัตถุประสงค์**

เพื่อพัฒนาแนวทางการบริหารยาที่มีความเสี่ยงสูงในตึกทารกป่วย โรงพยาบาลน่าน

**วิธีการและขั้นตอนการดำเนินการ**

1. ทบทวนข้อมูลปัญหาการบริหารยาในตึกทารกป่วยพร้อมทั้งเสนอปัญหาต่อสมาชิกทีมการพยาบาลตึกทารกป่วยเพื่อร่วมกันพัฒนาแนวทางป้องกันความคลาดเคลื่อนในการบริหารยาความเสี่ยงสูง

2. กำหนดรายการยา HAD ที่สำคัญในหน่วยงานร่วมกับทีม PCT โดยมีรายการยา HADทั้งหมดรวม 9

รายการ

3. ประสานฝ่ายเภสัชกรรมในการจัดทำสติ๊กเกอร์รายการยา HADทุกตัว โดยผ่านระบบ คอมพิวเตอร์ ใช้ในการติดใบ MAR sheet และ Nurse note เพื่อการติดตามและเฝ้าระวัง รายงานแพทย์ได้ทันท่วงที

4. PCT นำโดยกุมารแพทย์ จัดทำตารางการคำนวณยา HAD ไว้ในระบบคอมพิวเตอร์ โดยระบุ น้ำหนักทารก ในยาที่ต้องการ โปรแกรมจะคำนวณปริมาณยาให้ และสามารถปริ้นออกมาใช้ ได้เลย

5.จัดทำแผ่นภาพ วิธีการผสมยาที่มีความยุ่งยากซับซ้อนและเคยเกิดปัญหาการบริหารยาในหน่วยงาน ได้แก่ ยา Heparin ติดบริเวณที่เตรียมยา เพื่อสะดวกในการนำไปใช้ จะได้ไม่เกิดข้อผิดพลาด

**ผลการดำเนินงาน**

1.ได้แนวทางการปฏิบัติเพื่อป้องกันความเสี่ยงในการบริหารยา HAD ในผู้ป่วยทารกแรกเกิด

2.พยาบาลมีความรู้และความเข้าใจที่ถูกต้องในการบริหารยา HAD และการป้องกันความเสี่ยงในการบริหารยา HAD ในผู้ป่วยทารกแรกเกิด

3.ลดอุบัติการณ์การเกิดความคลาดเคลื่อนในการบริหารยาที่มี ความเสี่ยงสูงในผู้ป่วยทารกแรกเกิด

**อภิปรายผล**

1.มีกระบวนการเรียนรู้




2.มีแนวปฏิบัติในการทำงานอย่างชัดเจน

3.มีการพัฒนาระบบงานบริการเป็นทีมสหสาขาสามารถ Safe life ชีวิตทารกได้

**ความภาคภูมิใจ**

เป็นตัวอย่างหรือแนวคิดในการลดความผิดพลาดในการบริหารยาแก่หน่วยงานอื่นได้

**ตัวอย่างภาพประกอบติดไว้ ในตำแหน่งที่เห็นชัดเจนระบุขั้นตอนและวิธีการใช้งาน เพื่อให้ทำงานง่ายขึ้น**

**  **